পাড়া কারবারি আথুই মং মারমার ভাই চথুই মং মারমা জানান, কারবারির ছেলে মংমং শে মারমা দু’বছর আগে আরাকান আর্মিতে যোগ দেয়। ক’দিন আগে সে ৮ লক্ষ টাকা নিয়ে আরাকান আর্মি ছেড়ে পালিয়ে আসে। শনিবার দুপুরে এই সংগঠনের সদস্যরা পাড়া ঘেরাও করে কারবারিসহ ৪ জনকে ধরে নিয়ে যায়। এখনো তাদের খোঁজ পাওয়া যায়নি। তবে যৌথবাহিনী অভিযান চালাচ্ছে। থানছির বলিপাড়া বিজিবির ব্যাটালিয়নের অধিনায়ক লে. কর্নেল হাবিবুল করিম জানান, পাড়া কারবারিকে ধরে নিয়ে যাওয়া হয়েছে বলে আমরা খবর পেয়েছি। সেখানে যৌথবাহিনীর সদস্যরা গিয়েছেন। তবে কারা নিয়ে গেছে এ বিষয়ে বিস্তারিত জানা যায়নি।